open-index/open-wikipedia-markdown huggingface dataset:
Ցվեթլ

**Ցվեթլ** (գերմաներեն՝ Zwettl. t͡svɛtl̩, չեխերեն՝ *Světlá*), քաղաք, նույնանուն շրջանի վարչական կենտրոնը Ստորին Ավստրիա նահանգում: Առավելապես ճանաչված է մերձակայքում գտնվող Ցվեթլի աբբայությամբ, որն առաջին անգամ հիշատակվել է 1139 թվականին:

## Պատմություն
 
Բնակավայրի անունը ծագում է սլավոնական "*svetla*"-ից, որ նշանակում է  *բացատ*: Թեև անվան ստուգաբանությունից կարելի ենթադրել, որ այստեղ հնագույն բնակիչները սլավոններ են եղել, այդուհանդերձ՝ հնագիտական պեղումների արդյունքում նրանց ներկայության վկայություններ դեռևս չեն հայտնաբերվել: Ցվեթլը  հիմնադրվել է Կուենրինգ ասպետների կողմից, առաջին անգամ հիշատակվել 1139 թ. վանական մի արձանագրության մեջ: Քաղաքի կարգավիճակ ստացել է 1200 թվականի դեկտեմբերի 28-ին:

## Աշխարհագրություն
Ցվեթլ համայնքն զբաղեցնում է 98,9 քառակուսի մղոն (256,7 քառակուսի կիլոմետր) տարածք: Ընկած է Վալդֆիրտել տարածաշրջանի կենտրոնական հատվածում՝ Կամպ և Ցվեթլ գետերի միախառնման վայրի մերձակայքում: Զբաղեցրած տարածքով երրորդ տեղն է գրավում Ավստրիայի բնակավայրերի շարքում՝ այդ ցուցանիշով զիջելով միայն մայրաքաղաք Վիեննային և Վոլֆսբերգին: 2021 թվականի հունվարի 1-ի տվյալներով բնակչության թվաքանակը եղել է 10 723:

## Ժողովրդագրություն

## Պատկերասրահ

Dreifaltigkeitssäule Zwettl.JPG|Սորբ Երրորդության հուշասյունը
Kreuzgang Stift Zwettl 001.jpg|Տեսարան Ցվեթլի աբբայությունից
Hundertwasserbrunnen.jpg|Հունդերտվասերբրունեն (Հարյուրակնյա) շատրվանը


## Ծանոթագրություններ

## Գրականություն
* Martin Zeiller: Zwettal. In: Matthäus Merian (Hrsg.): Topographia Provinciarum Austriacarum. Austria, Styria, Carinthia, Carniolia, Tyrolis … (= Topographia Germaniae. Band 10). 3. Auflage. Matthaeus Merians Erben, Frankfurt am Main 1679, S. 28–29 (Volltext [Wikisource]).
* Hermann Maurer: *Die ur- und frühgeschichtlichen Funde des Bezirkes Zwettl.* Sallingberger Heimatbuch, 1983, S. 19ff.
* Willi Erasmus (Hrsg.): *Burgen, Stifte und Schlösser. Regionen Waldviertel, Donauraum, Südböhmen, Vysočina, Südmähren.* Destination Waldviertel, Zwettl 2007, ISBN 978-3-9502262-2-5, S.&nbsp;140&nbsp;f.

## Արտաքին հղումներ
* Zwettl Town website 
* Facts about Zwettl provided by the Austrian Statistical Central Office 

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ
Կլաուդիա Քեսիդի

**Կլաուդիա Քեսիդի** (, ), 20-րդ դարի կատարողական արվեստի ամերիկացի ազդեցիկ քննադատ։ Նա երկար տարիներ աշխատել է որպես քննադատ «Չիկագո Թրիբյուն»-ում։ Սկսելով իր կարիերան 1925 թվականին՝ նա սկզբում երաժշտական և դրամայի քննադատ էր Չիկագոյի «The Journal of Commerce»-ում, նախքան «Թրիբյուն» տեղափոխվելը: Նա այնքան հայտնի էր իր վատ ելույթներին՝ կծու ակնարկներ տալու համար, որ ստացել էր «Էյսիդի Քեսիդի» մականունը: Քեսիդին հատուկ հակակրանք ուներ Բրոդվեյի ներկայացումների շրջագայող թատերախմբերի նկատմամբ: Իր երաժշտական քննադատության մեջ, ըստ «Չիկագո Ռիդեր»-ի 1993 թվականի հոդվածի, դիրիժոր Ռաֆայել Կուբելիկին Քեսիդին «գործնականում հետապնդել է քաղաքից դուրս»։

Չնայած նա հայտնի էր կծու քննադատությամբ, Քեսիդիի ոգևորությունը, հնարավոր է, ավելի հզոր էր։ Նրա մի քանի սյունակներում «Ապակե կենդանաբանական այգի»-ի համար տված գովասանքը վերագրվում է շոուի փրկությանը փորձաշրջան անցնելուց և Բրոդվեյի հաջողություններին։ Ֆիլիպ Ռոուզի խոսքերով՝ «Չամիչը արևի տակ» գիրքը հիթ դարձավ Քեսիդիի կողմից անակնկալ դրական ակնարկ ստանալուց, ինչպես նաև «այլ թերթերում լավ ակնարկներից» հետո։ 1975 թվականին Քեսիդին արժանացավ Ջոզեֆ Ջեֆերսոնի անվան մրցանակին։ Նրա վերջին հրատարակված ստեղծագործությունը 1990-91 թվականների «Լիրիկ օպերա» ծրագրի համար էր։

Քեսիդին 57 տարի ամուսնացած է եղել Ուիլյամ Ջ. Քրոուֆորդի հետ։ Ամուսնու մահից հետո՝ 1986 թվականին, Քեսիդին ապրել է Դրեյք հյուրանոցում մինչև իր մահը՝ 1996 թվականին, 96 տարեկան հասակում։

Չիկագոյի մշակութային կենտրոնի Կլաուդիա Քեսիդիի թատրոնը անվանակոչվել է նրա պատվին։

## Գրքեր
* Քեսիդի, Կլաուդիա, Եվրոպան միջանցքում, Նյու Յորք. Random House, 1954
* Քեսիդի, Կլաուդիա, Չիկագոյի Լիրիկական Օպերա, Չիկագո, Իլինոյս։ Չիկագոյի Լիրիկական Օպերա

## Ծանոթագրություններ

## Արտաքին հղումներ
* Claudia Cassidy Papers

Կատեգորիա:Ամերիկացի լրագրողներ
Հովհաննես Այվազովսկու հուշարձան (Ստեփանակերտ)

**Հովհաննես Այվազովսկու հուշարձան**, Ադրբեջանի կողմից ոչնչացված հուշարձան, որը գտնվում էր Արցախի Հանրապետության մայրաքաղաք Ստեփանակերտի Հովհաննես Այվազովսկու փողոցում: Այն կանգնեցվել էր 2021 թվականի դեկտեմբերի 1-ին՝ հայ աշխարհահռչակ ծովանկարիչ Հովհաննես Այվազովսկու (1817-1900) պատվին: Հուշարձանը կառուցվել էր որպես հարգանքի տուրք մեծ արվեստագետին, ում մշակութային ժառանգությունը կարևոր տեղ ունի համաշխարհային և հայ կերպարվեստի պատմության մեջ: Հուշարձանի հեղինակն է՝ ռուս հայտնի քանդակագործ Սալավատ Շչերբակովը:

## Պատմություն
[մինի|2020 թվականին, [Ղրիմի Հանրապետություն|Ղրիմի Սիմֆերոպոլ քաղաքի Այվազովսկու անունը կրող «Սիմֆերոպոլ» օդանավակայանում նույնպես տեղադրվում է քանդակագործ Սալավատ Շչերբակովի ստեղծած Հովհաննես Այվազովսկու հուշարձանը, որը արտաքին տեսքով չի տարբերվում Ստեփանակերտում տեդադրվածից:]]
Հուշարձանի բացումը տեղի էր ունեցել 2021 թվականի դեկտեմբերի 1-ին՝ Ստեփանակերտի Հովհաննես Այվազովսկու անունը կրող փողոցում: Այն կանգնեցվել էր Արցախում տեղակայված ռուս խաղաղապահ առաքելության նախաձեռնությամբ՝ «Փառքի ծառուղի» ծրագրի շրջանակում: Հուշարձանի տեղադրման նախաձեռնողն է՝ բարերար Միխայիլ Սերձյուկովը, քանդակագործը՝ Սալավատ Շչերբակովը: Հուշարձանի բացման պատիվը տրվել է ռուս խաղաղապահ առաքելության զորակազմի հումանիտար արձագանքման կենտրոնի սպա, մայոր Սերգեյ Լազևին, ինչպես նաև Արցախի կրթության, գիտության, մշակույթի և սպորտի նախարարի տեղակալ Գայանե Գրիգորյանին: Բացման հանդիսավոր արարողությանը մասնակցել են Արցախի կրթության, գիտության, մշակույթի և սպորտի նախարարության ներկայացուցիչներ, ռուս խաղաղապահ ուժերի հրամանատարության անդամներ, քաղաքի բնակիչներ և հյուրեր:

## Ոչնչացում
2023 թվականին, Ադրբեջանի կողմից Արցախի նկատմամբ իրականացված ռազմական ագրեսիայի և հայ բնակչության բռնի տեղահանումից հետո, Ստեփանակերտը անցավ ադրբեջանական վերահսկողության տակ: 2025 թվականի հուլիսի 30-ին, հայտնի դարձավ, որ Հովհաննես Այվազովսկու հուշարձանը ոչնչացվել է արդբեջանական օկուպացիոն վարչակազմի կողմից: Այս մասին տեղեկացրել է Արցախի մշակույթի և զբոսաշրջության զարգացման գործակալությունը: Ոչնչացման փաստը դիտարկվում է որպես Արցախի մշակութային ժառանգության դեմ ուղղված քայլ՝ մի շարք այլ հուշարձանների, խաչքարերի և հիշարժան վայրերի հանդեպ իրականացված ավերման գործողությունների շարքում:

## Տես նաև
* Հովհաննես Այվազովսկի
* Հովհաննես Այվազովսկու հուշարձան (Երևան)
* Արցախի հայկական պատմամշակութային հուշարձանների ոչնչացումը Ադրբեջանի կողմից

## Ծանոթագրություններ

Կատեգորիա:Ադրբեջանում ոչնչացված հայկական հուշարձաններ
Կատեգորիա:Հովհաննես Այվազովսկի
Կատեգորիա:Ստեփանակերտի հուշարձաններ
Հայաստանի շաշկու ֆեդերացիա

**Հայաստանի շաշկու ֆեդերացիա**, Հայաստանում շաշկին կարգավորող մարմինը, կառավարում է Հայաստանի օլիմպիական կոմիտեն: Ֆեդերացիայի գլխավոր գրասենյակը գտնվում է Երևանում։

## Պատմություն
Հայաստանի շաշկու ֆեդերացիան ներկայումս ղեկավարում է նախագահ Ալբերտ Պողոսյանը։ Ֆեդերացիան վերահսկում է շաշկի մասնագետների պատրաստումը և կազմակերպում է Հայաստանի մասնակցությունը շաշկու եվրոպական և միջազգային մրցումներին։ 2019 թվականի նոյեմբերին ֆեդերացիան Հայաստանում հյուրընկալել է շաշկու աշխարհի գավաթը։ Ֆեդերացիան նաև կազմակերպում է ազգային մրցաշարեր և երիտասարդական մարզումներ/առաջնություններ։ Ֆեդերացիան շաշկու միջազգային ֆեդերացիայի լիիրավ անդամ է՝ «Եվրոպական դիվիզիոնի» շրջանակներում։

## Տես նաև
* Հայկական շաշկի
* Հայաստանի շախմատի ֆեդերացիա
* Շախմատը Հայաստանում
* Սպորտը Հայաստանում

## Ծանոթագրություններ

## Արտաքին հղումներ
* Հայաստանի շաշկու ֆեդերացիան Ֆեյսբուքում

Կատեգորիա:Հայաստանի սպորտի կառավարման մարմիններ
Կատեգորիա:Շաշկի
Նինի Ծիկլաուրի

**Նինի Ցիկլաուրի** (, ), վրացական ծագումով գերմանացի դերասանուհի, երաժիշտ, քաղաքական գործիչ, քաղաքագետ և գրող։

## Կենսագրություն
Նինիի ծնողները աղջկա հետ փախել են Վրաստանից քաղաքացիական պատերազմից առաջ, սկզբից Հունգարիա, հետո վերադարձել են Վրաստան, որից հետո արտագաղթել են Գերմանիա։ Ավարտել է Բոխումի գիմնազիան: 2006 թվականին «Վայրենություն 3: Հրեշավոր գազանների գրոհը» ֆիլմում առաջնաելույթ է ունեցել Աշիի դերում: 2007-2010 թվականին «Փոքրիկ Այնշտայններ» մանկապատանեկան սերիալում խաղացել է Լեյլի Ֆարսադի դերը: 2008 թվականին ընդգրկվել է «KiKA Live: Պահանջվում է լավագույն դերասան» մրցույթի ժյուրիի կազմում: «Regenbogenzeit» երգը («Ծիածանի ժամանակ») մեծ ճանաչում է ստացել «Փոքրիկ Այնշտայններ» սերիալի շնորհիվ և այն կատարել են ամբողջ Գերմանիայում այդ թվում նաև 2010 թվականի KiKA ամառային շրջագայության ժամանակ: 2015 թվականին «Եվրատեսիլ 2015» երգի մրցույթի և ավստրիական «Die Große Chance» («Մեծ շանս») հեռուստաշոուի շրջանակներում ORF-1 հեռուստաընկերությունում հիմադրել է«Կամավորների ձայն» երգչախումբը:

«Կարդա հանուն տոլերանտության» ակցիայի շրջանակում գրել է «Իմ աշխարհում» երգը գերմանական ընթերցանության մրցանակաբաշխության համար (German Reading Prize 2010) և *Fit am Ball Africa* դեսպանն է:

2008 թվականին խնդրել է կանցլեր Անգելա Մերկելին Թյուրինգի ապագայի կոնֆերենցիայում սատարել Վրաստանին Բուխարեստում կայանալիք ՆԱՏՕ-ի սամմիթում: Այդ նույն տարում նա Կովկասյան պատերազմի ականատեսն է դարձել և փաստագրել այն: Պատերազմի և Վրաստանի զինված ուժերի զոհերի պաշտոնական հոգեհանգստին 2012 թվականին երգել է Վրաստանի օրհներգը:

2013 թվականին Վիենայում ուսումնասիրել է քաղաքագիտություն:

2015 թվականին մասնակցել է «Փոփ աստղեր» հեռուստաշոուին և գրավել է 17-րդ տեղը։

2014 թվականից Ցիկլաուրին Եվրոպայի տարբեր երկրների ակտիվիստների, հեղինակների խմբերի Երիտասարդների Եվրոպական կոլետիվի անդամ է։ 2015 թվականին խումբը Եվրոպայում անգլերենով հրապարակել է «Ո՞վ, եթե ոչ մենք» էսսեն։ 2017 թվականի *Droemer-Knaur* հրատարակչությունը տեքստը հրապարակել է գերմաներենով՝ Wer, Wenn nicht Wir? անվանմամբ: Չորս բան, որ կարող ենք անել Եվրոպայի համար հիմա:

2019 թվականի Ավստրիայի խորհրդարանական ընտրություններին Նինո Ծիկլաուրին իր թեկնածությունն է առաջադրել NEOS-Նոր Ավստրիա և Լիբերալ ֆորումի 5 համարում: Սակայն քվեարկության արդյունքում չի անցնել Եվրոպական խորհրդարան։

Նինոն տրապետում է հինգ լեզուների:

## Ֆիլմագրություն
* 2006՝ Die Wilden Kerle 3 (Rolle: Aisha, Biestiges Biest)
* 2007՝ 2010: Schloss Einstein (Hauptrolle: Layla Farsad)
* 2015։ Popstars

## Գրքեր
* *Wer, wenn nicht wir? Vier Dinge, die wir jetzt für Europa tun können*. Droemer Knaur, München 2017. ISBN 978-3-426-78946-9.
* *Re: thinking Europe -Positionen zur Gestaltung einer Idee*. Verlag Holzhausen GmbH, Wien 2018. ISBN 978-3-903207-15-8.
* *Lasst uns um Europa kämpfen - Mit Liebe und Mut für eine neue EU*. edition a, Wien 2020. ISBN 978-3-99001-434-9.
* *Die besten Schulgschichtn. Life is a story -story.one publishing; ISBN 978-3-99087-044-0*

## Ծանոթագրություններ

## Արտաքին հղումներ
* Nini Tsiklauri-Regenbogenzeit
* Offizielle Homepage

 
Կատեգորիա:21-րդ դարի կին գրողներ
Կատեգորիա:Ավստրիացի կինոդերասանուհիներ
Կատեգորիա:Վրացի երգչուհիներ
Կատեգորիա:Քաղաքական գործիչներ
My Life

**«My Life»,** ամերիակացի երգիչ՝ Ֆիֆթի Սենթի երգը, որը թողարկվել է 2012 թվականի նոյեմբերի 26-ին և որի պրոդյուսերը Symbolyc One-ն է, իսկ կատարողները ռեփեր Էմինեմիը և Maroon 5 խմբի անդամ Ադամ Լևինը։

## Սինգլի մասին
Առանց վերնագիրը բարձրաձայնելու՝ 2012 թվականի սեպտեմբերի 30-ին Ֆիֆթի Սենթը *Channel 4 FM* ռադիոյում հայտարարել է սինգլի թողարկման մասին։ Նա ասել է, որ ցանկանում է, որ սինգլը դառնա ավելի հաջողակ, քան իր «In da Club» հայտնի սինգլն է։ Ֆիֆթի Սենթը պատմել է նաև Դուբայում ելույթ ունենալու մասին՝ ներկայացնելով իր վերջին նախագծերից՝ The Big 10, The Lost Tape և 5 (Murder by Numbers)։

Սինգլի վերջնական վերնագրի հաստատումից հետո Ֆիֆթի Սենթը Ֆրանսիայի հարցազրույցի ժամանակ նշել է, որ «My Life» երգը վերցված է  Dr. Dre երկար սպասված «*Detox* »ալբոմից։

2012 թվականի նոյոմբերի 27-ին MTV-ում տեղի է ունեցել տեսահոլովակի պրեմիերան:

## Համերգային ելույթներ
Ֆիֆթի Սենթը և Adam Levine-ը 2012 թվականի նոյեմբերի 26-ին ամերիկյան The Voice տաղանդների ռեալիթի շոուում կատարել են սինգլը։

## Երգացանկ
; Թվային բաշխում

; CD-սինգլ

## Պերսոնալ
* Հեղինակներ՝ Curtis Jackson, Marshall Mathers, Adam Levine, Larry Griffin, Jr., Herb Rooney
* Պրոդյուսեր՝ Symbolyc One

## Չարթեր և հավաստագրեր

### Չարթեր
 

### Հավաստագրեր

## Հրապարակման պատմություն

## Ծանոթագրություններ

Կատեգորիա:2012 սինգլներ
Կատեգորիա:Էմինեմի երգեր
Կատեգորիա:Էմինեմի սինգլներ
Հերմագոր-Փրեսեգեր Զե

**Հերմագոր-Փրեսեգեր Զե** (գերմաներեն՝ Hermagor-Pressegger See. ), քաղաք Ավստրիայի Կարինթիա նահանգում: Հերմագորի շրջանի վարչական կենտրոնն է: Կոչվել է Աքվիլեայի պատրիարքության առաջին եպիսկոպոս Սուրբ Հերմագորաս Աքվիլեացու պատվին:

## Աշխարհագրություն

### Դիրքը
Հերմագորն ընկած է Գայլ գետահովտի ցածրադիր հատվածում, Կառնիական Ալպերի հյուսիսային ստորոտին, Իտալիայի հետ Ավստրիայի ունեցած սահմանի մերձակայքում:

Համայնքի տարածքում է ընկած Փրեսեգեր ծանծաղ լիճը, որ հայտնի է ջրի տաքությամբ և ափերի խիտ եղեգնուտներով:

## Պատմություն

Հնագիտական պեղումների արդյունքները վկայում են, որ երկաթաքարի հանքի տարածքը բնակեցված է եղել դեռևս մ. թ. ա. 1800-1200 թվականներին: Հետագայում դա կելտական Նորիկում թագավորության մաս է կազմել, իսկ մ. թ. ա. 15 թվականին մտել է Հռոմեական կայսրության կազմի մեջ:

Կարինթիայի դքսության կազմում Սուրբ Հերմագորասի ծուխը առաջին անգամ հիշատակվել է 1169 թվականի մի փաստաթղթում: Ռազմավարական դիրքի շնորհիվ բնակավայրը արագ ծաղկել է ու բարգավաճել, 1288 թվականին ստացել շուկա ունենալու իրավունք և դարձել Գայլ գետահովտի գլխավոր բնակավայրը:

1868 թվականին Հերմագորը դարձել է նույնանուն շրջանի վարչական կենտրոնը, որտեղ կայսերական կայազոր է տեղակայվել: 1894 թվականին շահագործման է հանձնվել Գայլթայլ երկաթուղին, Հերմագորը դարձել է դրա վերջին կայարանը: 

1930 թվականի հոկտեմբերի 1-ին ստացել է քաղաքի կարգավիճակ: 1973 թվականի վաչական բարեփոխումների արդյունքում մերձակա մի քանի բնակավայրեր միավորվել են նրա հետ, կազմավորվել է Հերմագոր-Փրեսեգեր Զե համայնքը:

## Ժողովրդագրություն

## Տեսարժանություն
* Մյոդեռնդորֆ ամրոցը՝ Գայլ գետահովտի թանգարանով
*Գառնիթցենկլամ կիրճը՝ բազմաթիվ ջրվեժներով 
*Էգգեր Ալմ լեռնային արոտավայրը՝ տեղական Gailtaler Almkäse պանրատեսակի արտադրությամբ
*Վուրցեր Դիրնդլը՝ ալպիական ոճի ավանդական տարազի տեղական տեսակը (Dirndl)

## Տնտեսություն
Քաղաքի տնտեսությունում մեծ դեր է խաղում զբոսաշրջությունը: Ձմռանը նրա մերձակայքում՝ հատկապես Նասֆելդ լեռնանցքի շրջակայքում գործում են լեռնադահուկային բազմաթիվ կենտրոններ: Ամռանը նույնպես քաղաքն ու շրջակա սարերը դառնում են հանգստի և տարատեսակ արշավների (հետիոտնային, հեծանվային և այլն) սիրված վայր:

## Ծանոթագրություններ

## Գրականություն
* Gailtaler Zeitsprünge – Ein Tal im Wandel der Zeit, Band 1, 2019.
* Bernhard Gitschtaler (Hrsg.): *Ausgelöschte Namen. Die Opfer des Nationalsozialismus im und aus dem Gailtal – Ein Erinnerungsbuch*. Otto-Müller Verlag, Salzburg 2015.
* Bernhard Gitschtaler, Daniel Jamritsch: *Das Gailtal unterm Hakenkreuz. Über Elemente nationalsozialistischer Herrschaft im Gailtal*. kitab-Verlag, Klagenfurt/Celovec 2013.
* Gotbert Moro: *Hermagor. Geschichte, Natur, Gegenwart*. Geschichtsverein für Kärnten, 1969.
* Hubert Pietschnigg: *Hermagor*. 1. Auflage 1931, 2. Auflage 1988.
* Heidi Rogy: *Stadtgemeinde Hermagor-Pressegger See. Geschichte – Kultur – Natur*. Verlag des Geschichtsvereines für Kärnten, Klagenfurt 2010.

## Արտաքին հղումներ
*http://www.hermagor.at/
*http://www.nassfeld.at/

Կատեգորիա:Ավստրիայի բնակավայրեր
Կատեգորիա:Ավստրիայի համայնքներ
Կատեգորիա:Ավստրիայի քաղաքներ
Փերխթոլդսդորֆ

**Փերխթոլդսդորֆ** (), տոնավաճառային համայնք () Ավստրիայում՝ Ստորին Ավստրիա երկրամասի Մյոդլինգ շրջանում: Զբաղեցնում է 12,6 կմ² տարածք: 2005 թվականի դեկտեմբերի 31-ի տվյալներով բնակչության թվաքանակը եղել է 14&nbsp;398: Բնակավայրի պաշտոնական կոդը՝ *31 7 19*:

## Աշխարհագրություն
Փերխթոլդսդորֆը գտնվում է Ավստրիայի մայրաքաղաք Վիեննայից հարավ-արևմուտք՝ նրա անմիջական հարևանությամբ: Փերխթոլդսդորֆից դեպի արևմուտք տարածվում է Ֆյորենբերգեի բնական պարկը, որը Վիեննական անտառի բաղկացուցիչ մասն է հանդիսանում:

## Պատմություն
Հնագիտական պեղումների արդյունքները վկայում են, որ քաղաքի ներկայիս տարածքն ու շրջական բնակեցված են եղել դեռևս մեր թվականությունից 6 000 տարի առաջ: 

Փերխթոլդսդորֆի միջնադարյան ամրոցի շինարարությունն սկսվել է մինչև մեր թվականության 1 000 թվականը: Այն դարձել է մայրաքաղաք Վիեննայի շուրջն ստեղծված պաշտպանական ամրությունների շղթայի մի օղակը:

## Ժողովրդագրություն

## Անվանի անձինք
* Ֆրանց ֆոն Շյոնտան (1849-1913) — ավստրիացի թատերագիր, լրագրող, դերասան 
*Թիլի Բեբե (1879–1932), կրկեսի արտիստուհի, առյուծ վարժեցնող

## Պատկերասրահ

Perchtoldsdorf - ehemaliger Karner.JPG|Ամրոցը
Perchtoldsdorf - Wehrturm.JPG|Ամրացված աշտարակը
Պատկեր:Perchtoldsdorf - Dreifaltigkeitssäule und Wehrturm.JPG|  Տեսարան շուկայի հրապարակից
Պատկեր:Rudolf von Alt Perchtoldsdorf.jpg|  
Պատկեր:At_perchtoldsdorf02.jpg|Ծխական եկեղեցին
Պատկեր:At_perchtoldsdorf04.jpg|  
Պատկեր:At_perchtoldsdorf05.jpg|  Քաղաքի մերձակա խաղողի այգիները
Պատկեր:At_perchtoldsdorf06.jpg|  
Պատկեր:At_perchtoldsdorf07.jpg|  


## Ծանոթագրություններ

## Գրականություն
* Gregor Gatscher-Riedl, Wolfgang Krug: *Rund um den Turm. Perchtoldsdorf - Ein Malerparadies*. Weitra: art edition im Verlag Bibliothek der Provinz 2024, ISBN 978-3-99126-325-8.
* Gregor Gatscher-Riedl: *Perchtoldsdorfer Miniaturen. Berichte zur Geschichte*. Heimat-Verlag, Schwarzach 2020.
* Irene Drozdowski, Alexander C. Mrkvicka (Hrsg.): *Perchtoldsdorf Natur*. Verlag des Naturhistorischen Museums, Wien 2017, ISBN 978-3-903096-13-4.
* Gregor Gatscher-Riedl, Harald Eschenlor (Hrsg.): *Perchtoldsdorf einst & heute III. Ortsansichten aus drei Jahrhunderten.* Mit Texten von Gregor Gatscher-Riedl. Heimat-Verlag, Schwarzach 2016, Falsche ISBN|978-3-9503395-3-8.
* Gregor Gatscher-Riedl, Harald Eschenlor (Hrsg.): *Perchtoldsdorf einst & heute II. Ortsansichten aus drei Jahrhunderten.* Mit Texten von Gregor Gatscher-Riedl. Heimat-Verlag, Schwarzach 2014, ISBN 978-3-9503395-3-6.
* Stefan Pukl: *Wirtschaftlicher Strukturwandel in Perchtoldsdorf seit dem 18. Jahrhundert.* Diplomarbeit an der Universität Wien 2014.
* Christine Mitterwenger, Ingrid Pachmann (Red.): *Burg Perchtoldsdorf, eine Burg für das 21. Jahrhundert *. Verlag der Marktgemeinde Perchtoldsdorf, Perchtoldsdorf 2013, ISBN 978-3-200-03200-2.

## Արտաքին հղումներ
* Perchtoldsdorfer Heide – seltener Trockenrasen an den Hängen zum Wienerwald
* 

Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ
Մոսկվայի վիրտուոզներ

**Մոսկվայի վիրտուոզներ** պետական կամերային նվագախումբը խորհրդային և ռուսական նվագախումբ է։ Այն ստեղծվել է 1979 թվականին։ Նվագախմբի հիմնադիրը, գլխավոր դիրիժորը, մենակատարը և մշտական գեղարվեստական ղեկավարը Վլադիմիր Սպիվակովն է։ Հիմնադրման պահից, միջազգային փառատոներում ելույթներ ունենալով, նվագախումբը համաշխարհային ճանաչում ստացավ։

1982 թվականին նվագախումբը ստացավ «ԽՍՀՄ մշակույթի նախարարության պետական կամերային նվագախումբ «Մոսկվայի վիրտուոզներ» պաշտոնական անվանումը։

1989 թվականից ի վեր «Մոսկվայի վիրտուոզները» ամեն տարի մասնակցում են Կոլմարում (Ֆրանսիա) անցկացվող միջազգային երաժշտական փառատոնին, որի գեղարվեստական ղեկավարը նվագախմբի ղեկավար Վլադիմիր Սպիվակովն է։

1990 թվականին, Աստուրիայի արքայազնի հրավերով, նվագախումբը մեկնեց Իսպանիա, միաժամանակ շարունակելով շրջագայել Ռուսաստանում և աշխարհում։ 1999 թվականին խումբը վերադարձավ հայրենիք։

2003 թվականից ի վեր նվագախմբի փորձերի բազան Մոսկվայի միջազգային երաժշտության տունն է, որի հիմնադիրներից մեկը Վլադիմիր Սպիվակովն է։

## Ծանոթագրություններ

## Արտաքին հղումներ

* Официальный сайт оркестра «Виртуозы Москвы»
* Официальный сайт Владимира Спивакова

 
Կատեգորիա։Երաժշտական խմբեր այբբենական կարգով
Կատեգորիա։Նվագախմբեր
Էնդրյու Ջեյմս Նեյթան

**Էնդրյու Ջեյմս Նեյթան** (), Կոլումբիայի համալսարանի քաղաքագիտության պրոֆեսոր է։ Նա մասնագիտացած է չինական քաղաքականության, արտաքին քաղաքականության, մարդու իրավունքների և քաղաքական մշակույթի ոլորտներում։ Նեյթանը կրթություն է ստացել Հարվարդի համալսարանում՝ ստանալով պատմության բակալավրի (B.A.), Արևելաասիական ուսումանսիրությունների մագիստրոսի (M.A.) և քաղաքագիտության դոկտորի (Ph.D.) աստիճաններ։ 1971 թվականից ի վեր դասավանդում է Կոլումբիայի համալսարանում և ներկայումս հանդիսանում է  Մարդու իրավունքների ուսումնասիրությունների կենտրոնի ղեկավարի կոմիտեի նախագահ։ Նախկինում զբաղեցրել է Քաղաքագիտության բաժնի վարիչի պաշտոնը (2003–2006), և եղել է Weatherhead Արեվելաասիական ինստիտուտի ղեկավարը (1991–1995)։

Նեյթանը նաև հանդես է գալիս որպես խորհրդատու կամ վարչության անդամ Nathan also serves as an advisor or board member with Ֆրիդըմ Հաուս, Մարդու իրավունքներ Չինաստանում, Ազգային ժողովրդավարության ֆոնդ և Human Rights Watch Ասիա։ Նա նաև անդամ է *[[Ժողովրդավարության ամսագիր]]*, *[[Չինաստանի եռամսյա հանդես]]*, և *[[Չինաստանի ժամանակակից թերթ]] և այլ ամսագրերի խմբագրական խորհուրդներում*։ Բացի այդ, նա մասնակցում է ԱՄՆ-Չինաստան քաղաքականության հարցերով աշխատանքային խմբին, որը հրավիրվել է Asia Society-ի ԱՄՆ-Չինաստան հարաբերությունների կենտրոնի կողմից։ 2013 թվականին արժանացել է Բեռլին մրցանակի կրթաթոշակի Ամերիկյան ակադեմիայում, Բեռլինում։

## Հրատարակություններ
* *A History of the China International Famine Relief Commission.* (Cambridge: East Asian Research Center, Harvard University; Harvard East Asian Monographs, 1965).
* *Peking Politics, 1918–1923: Factionalism and the Failure of Constitutionalism.* (Berkeley: University of California Press, Michigan Studies on China,  1976). Reprinted: Ann Arbor, Mich.: Center for Chinese Studies, University of Michigan,  1998. .
*  *Chinese Democracy.* (New York: Knopf, 1985).  .
* with David G. Johnson and Evelyn Sakakida Rawski,  ed., *Popular Culture in Late Imperial China.* (Berkeley: University of California Press, Studies on China,  1985). .
**Human Rights in Contemporary China* (1986)
**China's Crisis* (1990)
*
* with Robert Ross, *The Great Wall and the Empty Fortress: China's Search for Security* (1997)
*China's Transition (1997)
* with Perry Link, *[[The Tiananmen Papers]]* (2001)
* *Negotiating Culture and Human Rights: Beyond Universalism and Relativism* (2001)
* with Bruce Gilley, *China's New Rulers: The Secret Files* (2002, second edition 2003)
**Constructing Human Rights in the Age of Globalization* (2003)
**How East Asians View Democracy* (2008)
* with Robert Ross, *The Great Wall and the Empty Fortress*, second edition (2009)
* with Andrew Scobell. *China's Search for Security.* (New York: Columbia University Press,  2012).  .

## Ծանոթագրություններ

## Արտաքին հղումներ
* WorldCat Identity Page Andrew J. Nathan
* Profile of Nathan in *Columbia College Today*, Winter 2019-20.
* Andrew J. Nathan at the American Academy Berlin as Axel Springer Fellow

Կատեգորիա:1943 ծնունդներ
Կատեգորիա:Ամերիկացի քաղաքագետներ
Կատեգորիա:Ապրող անձինք
Կատեգորիա:Կոլումբիայի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկացի գիտնականներ
Կատեգորիա:Ամերիկացի գրողներ
Սեքվոյա-ալբինոս

**Սեքվոյա-[[ալբինոս]]** ()` սեքվոյայի տեսակ է (*Sequoia sempervirens*), որը գենետիկ մուտացիաների հետևանքով ի վիճակի չէ արտադրել քլորոֆիլ, ինչի պատճառով ունի սովորական կանաչի փոխարեն սպիտակ ասեղիկներ։

 

200 px|right|thumb|Սեքվոյա-ալբինոսի ճյուղ
Որպեսզի կարողանա գոյատևել, այդ ծառը ստիպված է մակաբույծի նման սնվել այլ բույսերից` այն իր արմատները միացնում է առողջ ծառերի արմատային համակարգին և այնտեղից ստանում սննդանյութեր։ Բնության մեջ հայտնի է մոտ 60 սեքվոյա-ալբինոսի օրինակներ, որոնք աճում են ԱՄՆ-ի պետական պարկերում՝ *Henry Cowell Redwoods State Park* և *Humboldt Redwoods State Park*։ Նրանց ճշգրիտ տեղադրությունը չի հրապարակվում՝ ծառերը վանդալիզմից և որսագողերից պաշտպանելու համար։ Սեքվոյա-ալբինոսները հասնում են առավելագույնը մոտ 20 մետր բարձրության, ինչը զգալիորեն ցածր է սովորական սեքվոյաներից, և ունեն ավելի կարճ կյանքի տևողություն։

Հյուսիսային Ամերիկայի բնիկ ժողովուրդների շրջանում սեքվոյա-ալբինոսները մեծարվել են և հիշատակվել լեգենդներում։ Հայտնի են նաև մի քանի դեպքեր, երբ սեքվոյան ունեցել է կանաչ և սպիտակ ասեղիկների խառնուրդ՝ նման ծառը համարվում է քիմեռ։ Գիտնականներին հայտնի է ընդամենը մեկ նման ծառ, որն ունեցել է կոներ, այսինքն՝ տվել է պտուղներ։


File:Family ring of redwoods.jpg|Սովորական սեքվոյայի
File:Humboldt Redwoods 'albino'.jpg|Սեքվոյա-ալբինոսի


## Ծանոթագրություններ

Կատեգորիա:Նոճազգիներ
Tuyo (երգ)

**Tuyo** (), բրազիլացի երգիչ և երգահան Ռոդրիգո Ամարանտեի բոլերո ոճի երգը՝ «Նարկո» հեռուստասերիալի համար: Ամարանտեն գրել և ձայնագրել է այս երգը որպես «Netflix Original» ընկերության «Նարկո» հեռուստասերիալի բացման մեղեդի: Վերջինս ոգեշնչվել է այն մտքից, թե Պաբլո Էսկոբարի մայրը, երեխային մեծացնելիս, ինչ երգեր կլսեր: 2015 թվականին՝ հեռուստասերիալի պրեմիերային զուգահեռ, «Latin Pop Digital Songs» անվանակարգում երգը գրավել է 6-րդ հորիզոնականը և արժանացել «Primetime Emmy Award» մրցանակին՝ գլխավոր թեմատիկ երաժշտության համար:

## Հիթ-շքերթներ

## Ծանոթագրություններ

## Արտաքին հղումներ
* 

* 

* 

* Letoa - "Slatnoslime" a rap song using the Tuyo theme

Կատեգորիա:2015 երգեր
Կատեգորիա:2015 սինգլներ
Կատեգորիա:Իսպաներեն երգեր
From the Start (երգ)

«From the Start», երգ՝ կատարված իսլանդացի երգչուհի Լեյվեյի (անգլ.՝ Laufey) կողմից: Երգը թողարկվել է 2023 թվականի մայիսի 10-ին՝ «AWAL» ձայնագրող ընկերության կողմից:

## Նախապատմություն
«From the Start» երգը թողարկվել է 2023 թվականին՝ Լեյվեյի՝ Իսլանդիայի սիմֆոնիկ նվագախմբի հետ ունեցած ելույթից հետո: Երգը գլխավոր հերոսուհու և նրա լավագույն ընկերոջ միջև անփոխադարձ սիրո մասին է, որը նկարագրվում է որպես «հին հնչյունների և ժամանակակից բառապաշարի զվարճալի խառնուրդ»:

## Լսումների թիվ
Թողարկումից 24 ժամ անց երգի լսումների թիվը հասավ 1 միլիոնի:

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Երգեր այբբենական կարգով
Կատեգորիա:Երգեր ըստ ժանրի և երգչի ազգության
Էդգար Գրիգորյան

**Էդգար Գրիգորյան** () հայ ֆուտբոլիստ, խաղում է ձախ պաշտպանի դիրքում «Արարարատ-Արմենիա»-ում և Հայաստանի ազգային հավաքականում։

## Ակումբային կարիերա
Գրիգորյանը Ուրարտուի ֆուտբոլային ակադեմիայի (նախկինում՝ Բանանց) շրջանավարտ է և ֆուտբոլ խաղալ սկսել է 6 տաեկանում։

2019 թվականի հուլիսի 30-ին մեկ տարվա վարձակալության պայմանագիր է կնքել Նոայի հետ։ 2020-21 թվականների Հայաստանի Պրեմիեր լիգայի մրցաշրջանի մեկնարկից առաջ վերադարձել է Ուրարտու։

2022 թվականի դեկտեմբերի 20-ին փոխադարձ համաձայնությամբ խզել է պայմանագիրը ակումբի հետ։ 2023 թվականի հունվարի 12-ին տեղափոխվել է Արարատ-Արմենիա։

## Միջազգային կարիերա
2024 թվականի մարտի 15-ին առաջին անգամ հրավիրվել է Հայաստանի ազգային հավաքական՝ համապատասխանաբար Կոսովոյի և Չեխիայի դեմ ընկերական խաղերի համար՝ փոխարինելով Նաիր Տիկնիզյանին, որը նախկինում վնասվածքի պատճառով լքել է հավաքականը։

Գրիգորյանը իր նորամուտը Հայաստանի ազգային հավաքականում նշել է 2024 թվականի մարտի 22-ին՝ Կոսովոյի դեմ տնային ընկերական խաղում։ Դուրս է մնացել Չեխիայի դեմ արտագնա ընկերական խաղի հայտացուցակից՝ Շենգենյան վիզայի բացակայության պատճառով։

## Ծանոթագրություններ

 
Կատեգորիա:Արարատ-Արմենիայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Ռյուդի Փենքոու

**Ռյուդի Փենքոու** (, ),  ամերիկացի հեռուստատեսային և կինոյի դերասան։ Առավելապես հայտնի է Նեթֆլիքսի դրամատիկական «Արտաքին ծանծաղուտներ» սերիալում Ջեյջեյ Մեյբենկի իր մարմնավորած դերով։

## Վաղ կյանք
Ռյուդի Փենքոուն ծնվել և մեծացել է Ալյասկա նահանգի Քետչիկան քաղաքում: Նրա ծնողները Էնդրյու և Փեննի Փենքոուներն են: Ռյուդին ընտանիքի միջնեկ երեխան է,  ունի ավագ եղբայր՝ Ալեք Փենքոուն, և կրտսեր եղբայր՝ Հեննինգ Փենքոուն: Դեռ միջնակարգ դպրոցում նա սկսել է հետաքրքրվել դերասանությամբ և պրոդյուսերական աշխատանքով՝ օգտագործելով ՅուԹյուբ սոցիալական հարթակը: Փենքոուն հաճախել է Քեթչիկանի ավագ դպրոց, որտեղ ֆուտբոլ է խաղացել և մասնակցել վազքի մրցույթներին: Սկզբում նա նախատեսում էր ընդունվել խոհարարական դպրոց, սակայն ընտրել է դերասանական ուղին և 2016–2017 թվականներին ընդունվել է դերասանական ինստիտուտ։

Այնուհետև Փենքոուն ընդունվել է Մայքլ Վուլսոնի անվան ստուդիա (Michael Woolson Studios)՝ իր դերասանական հմտությունները բարելավելու նպատակով: Դերասանական դասընթացն ավարտելուց հետո նա սկսել է հանդես գալ թատրոնում՝ փորձ ձեռք բերելու նպատակով: Թատրոնում ներկայանալու տարիներին Փենքոուն խաղացել է դերեր «Մարդուկ-Ջարդուկը», «Մերի Փոփինս» և «Օլիվեր Թվիստ» ներկայացումներում:

## Կարիերա
2020 թվականին Ռյուդի Փենքոուն սկսել է խաղալ Ջեյջեյ Մեյբենքի դերը Նեթֆլիքսի «Արտաքին ծանծաղուտներ» առեղծվածային և պատանեկան դրամատիկական սերիալում։ Սերիալը նկարահանվում է Հյուսիսային Կարոլինայի Արտաքին Ծանծաղուտներ համայնքում և պատմում է երկու դեռահասական խմբերի հակամարտության մասին, որոնք փնտրում են կորած գանձ։ Սերիալը միջազգային հաջողություն էր Նեթֆլիքսի համար։ 2023 թվականի մարտին «Ֆորբս» ամսագիրը հաղորդել է, որ բոլոր երեք եթերաշրջանները հայտնվել են Նեթֆլիքսի համաշխարհային տասնյակում, ընդ որում երրորդ սեզոնը դիտվել է 99 միլիոն ժամ, մինչդեռ երկրորդ և առաջին սեզոնները համապատասխանաբար դիտվել են 27.7 միլիոն և 34 միլիոն ժամ՝ համաձայն Նեթֆլիքսի տվյալների:

Ռյուդին հայտնվել է բազմաթիվ նորաձևության ամսագրերի շապիկներին, ինչպիսիք են «Tings»-ը, «Icon»-ը, «Vestail»-ը և «Behind the Blinds»-ը։

2024 թվականին նա նկարահանվում է որպես Ռոմեո՝ «American Repertory Theatre» թատրոնի «Ռոմեո և Ջուլիետ» ներկայացման մեջ։

## Անձնական կյանք
2020 թվականից Փենքոուն հարաբերությունների մեջ է շոուների կազմակերպման ասիստենտ և լուսանկարիչ Էլեյն Սիեմեքի հետ, որը նաև աշխատում է «Արտաքին ծանծաղուտներ» հեռուստասերիալի վրա՝ դրա արտադրության սկզբից:

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի դերասաններ
Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կինոդերասաններ
Մագոմեդխան Մագոմեդով

**Մագոմեդխան Մագոմեդովիչ Մագոմեդով** (, ), ազգությամբ դաղստանցի ազատ ոճի ըմբիշ։ 2024 թվականի ամառային օլիմպիական խաղերի բրոնզե մեդալակիր, Եվրոպայի չեմպիոն (2022), աշխարհի առաջնության բրոնզե և արծաթե մեդալակիր, Եվրոպայի կրկնակի արծաթե մեդալակիր (2023 և 2024 թվականներ):

## Կարիերա
12 տարեկանից զբաղվել է ազատ ոճի ըմբշամարտով։Մախաչկալայի Դինամոյի դպրոցի շրջանավարտ է։ Սովորել է Ալի Իմանմուրզաևիչ Ալիևի ղեկավարությամբ։

2017 թվականի մարտին նվաճել է բրոնզե մեդալ Հյուսիսային Կովկասի դաշնային շրջանի պատանիների առաջնությունում։ 2017 թվականի հոկտեմբերին Խասավյուրտում բրոնզե մեդալ է նվաճել Միջմայրցամաքային գավաթում։ 2018 թվականի մայիսին Կասպիյսկում, հաղթելով Զայնուլլա Կուրբանովին, դարձել է ազատ ոճի ըմբշամարտի միջազգային մրցաշարի հաղթող։ 2020 թվականի հունվարին Կրասնոյարսկում Իվան Յարիգինի Գրան Պրիի եզրափակիչում պարտվել է Վլադիսլավ Բայցաևին։ 2021 թվականի մայիսին Կրասնոյարսկում, եզրափակչում հաղթելով տեղացի ըմբիշ Իգոր Օվսյաննիկովին, դարձել է Իվան Յարիգինի Գրան Պրիի հաղթող։

2021 թվականի դեկտեմբերին Բաքվում դարձել է Ադրբեջանի չեմպիոն: 2022 թվականի մարտին Բուդապեշտում հաղթել է Եվրոպայի առաջնությունը՝ եզրափակչում հաղթելով Բայցաևին։  Նույն թվականի սեպտեմբերին դարձել է Բելգրադում կայացած աշխարհի առաջնության բրոնզե մեդալակիր՝ բրոնզի համար պայքարում հաղթելով իրանցի Մոհամմադ Հուսեյն Մոհամմադյանին:

2024 թվականի հունիսի 6-ին «Budapest wrestling ranking series 2024» վարկանիշային մրցաշարում (Բուդապեշտ, Հունգարիա) նվաճել է արծաթե մեդալ:

2024 թվականի Փարիզի Օլիմպիական խաղերում Մագոմեդովը կարողացել է հասնել կիսաեզրափակիչ և նվաճել բրոնզե մեդալ իր կարիերայի առաջին Օլիմպիական խաղերում: Ադրբեջանի Հանրապետության նախագահ Իլհամ Ալիևի 2024 թվականի օգոստոսի 13-ի հրամանագրով Մագոմեդխան Մագոմեդովը պարգևատրվել է «Հայրենիքին մատուցած ծառայությունների համար, III աստիճանի» շքանշանով՝ Փարիզի XXXIII ամառային Օլիմպիական խաղերում ունեցած բարձր նվաճումների և ադրբեջանական սպորտի զարգացմանը մատուցած ծառայությունների համար:

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Նոյնկիրխեն (Ավստրիա)

**Նոյնկիրխեն** (), քաղաք և համայնք Ստորին Ավստրիա երկրամասում: Նույնանուն շրջանի վարչական կենտրոնն է: Ընկած է Վիեննական ավազանում՝ Շտայնֆելդի տարածաշրջանում, Շվարցա գետի ափերին: Զբաղեցնում է 20,28 կմ² տարածք: 2005 թվականի դեկտեմբերի 31-ի տվյալներով բնակչության թվաքանակը եղել է 12 020: Բնակավայրի պաշտոնական կոդը՝ *3 18 18*:

## Պատմություն
Նոյնկիրխենը Վիեննական ավազանի հնագույն բնակավայրերից է. անընդմեջ բնակեցված է եղել դեռևս հնագիտական Լա Տեն մշակույթի ժամանակներից: Հինհռոմեական ժամանակներում՝ մեր թվականության մոտավորապես 30-ից մինչև 400 թվականները քաղաքի ներկայիս կենտրոնի շրջակայքում բնակավայր է եղել, որի անվանումը դեռևս չի հաջողվել պարզել: Պատմական փաստաթղթերում Նոյնկիրխենն առաջին անգամ հիշատակվել է 1094 թվականին՝ "Niuwenchirgun" անվանաձևով: Բնակավայրը քաղաքի կարգավիճակ է ստացել 1920 թվականին:

## Տրանսպորտ
Նոյնկիրխենով է անցնում ավստրիական Հարավային երկաթուղին՝ Südbahn-ը: Կայարանից կես ժամը մեկ մեկնող Cityjet Xpress (CJX9) գնացքները բնակավայրը կապում են Վիներ Նոյշտադտի, Փայերբախ-Ռայխենաուի և մայրաքաղաք Վիեննայի հետ:

Նոյնկիրխենի միջով է անցնում նաև S6 Semmering Schnellstraße ավտոմայրուղին:

## Ժողովրդագրություն

## Պատկերասրահ

 Neunkirchen (NÖ) - kath. Kirche.JPG|Քաղաքի ծխական եկեղեցին
 Neunkirchen - ev. Kirche (2).JPG|Ավետարանական եկեղեցին
 Neunkirchen - Hauptplatz.JPG|Քաղաքապետարանը՝ Կենտրոնական հրապարակում
 Neunkirchen noe Dreifaltigkeitssaeule.JPG| 
 Neunkirchen noe Hauptplatz.JPG| 
 

## Ծանոթագրություններ

## Արտաքին հղումներ
* Homepage der Stadt Neunkirchen
* Homepage des Dorfes Mollram
* Homepage der römisch-katholische Pfarre Neunkirchen
* Homepage der evangelischen Pfarre Neunkirchen
* schlot.at: Schrägluftbild der Stadt 1928 und Stadtplan 1926 mit Verortung wichtiger Industriebetriebe
* Topothek Neunkirchen Bildmaterial zur Gemeinde Neunkirchen, verortet, beschlagwortet und datiert

Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ
Թեռնից

**Թեռնից** (), քաղաք և համայնք Ստորին Ավստրիա երկրամասի Նոյնկիրխենի շրջանում: Ընկած է Շտայնֆելդ դաշտի արևմտյան ծայրին, Շվարցա գետի և Զիռնինգ գետակի միախառնման վայրի մերձակայքում: Զբաղեցնում է 65,32 կմ² տարածք: 2005 թվականի դեկտեմբերի 31-ի տվյալներով բնակչության թվաքանակը եղել է 15 160: Բնակավայրի պաշտոնական կոդը՝ *31839*:

## Ժողովրդագրություն

## Պատմություն

Պատմական փաստաթղթերում Թեռնիցն առաջին անգամ հիշատակվել է 1352 թվականին: Քաղաքի կարգավիճակ է ստացել 1948 թվականին: Արդյունաբերական բնակավայր է: Երկար տարիներ այստեղ գործել է Schoeller-Bleckmann ընկերությունը, որը 1989 թվականին տրոհվել է 19 առանձին ընկերությունների:

## Պատկերասրահ

Schwarza in Ternitz.jpg|Շվարցա գետը Թեռնիցում
Stixenstein - Burg (b).JPG|Շտիքսենշտայն ամրոցը
St._Johann_am_Steinfelde_-_Kirche.JPG|Սուրբ Հովհաննես եկեղեցին
Ternitz - Kirche.JPG|Ծխական եկեղեցին
St. Lorenzen Steinfeld Pfarrkirche2.jpg|Սուրբ Լորենցեն եկեղեցին
Robert Hammerstiel Museum Ternitz.jpg|Ռոբերտ Համերշտիլի թանգարանը
Inselbahnsteig Bahnhof Ternitz-NÖ, 2024.jpg|Երկաթուղային կայարանը


## Գրականություն
* Ernő Deák: *Ternitz*. In: Othmar Pickl, Alfred Hoffmann (Hrsg.): *Österreichisches Städtebuch.* Teil 4: Friederike Goldmann (Red.): *Die Städte Niederösterreichs.* Band 3: *R – Z.* Verlag der Österreichischen Akademie der Wissenschaften, Wien 1982, ISBN 3-7001-0459-6, S. 133–145.
* Gabriele Haiden: *Ternitz im Aufbruch – 100 Jahre Gemeinde, 75 Jahre Stadt*, 2022
* René Harather: *Die Geschichte der Region und Stadt Ternitz von den Anfängen bis zur Gegenwart. Unter besonderer Berücksichtigung sozialgeschichtlicher Aspekte.* Stadtgemeinde Ternitz, Ternitz 1998.
* René Harather: *Unser Ternitz. Zum 650. Jahrestag der urkundlichen Ersterwähnung.* Fotografien von Christian Handl. Heimat-Verlag, Schwarzach u. a. 2002.
* Elisabeth Schober: *Schulen der Stadt Ternitz. Versuch einer narrativen Studie aus dem Bereich der Schulgeschichte.* Diplomarbeit. Universität Wien 1991.
* Dieter Steindl: *Regesten der hochmittelalterlichen Nennungen auf dem Gebiet der Stadtgemeinde Ternitz und ihrer Katastralgemeinden.* Diplomarbeit. Universität Wien 1997.

## Ծանոթագրություններ

## Արտաքին հղումներ
* Offizielle Website der Stadtgemeinde Ternitz
* Forschung Burg Dunkelstein
* Topothek der Stadtgemeinde Ternitz Bildmaterial zur Stadtgemeinde Ternitz, verortet, beschlagwortet und datiert

Կատեգորիա:Ստորին Ավստրիայի քաղաքներ
Կատեգորիա:Ավստրիայի քաղաքներ
Կատեգորիա:1352 թվականին հիմնադրված բնակավայրեր
Կատեգորիա:14-րդ դարում հիմնադրված բնակավայրեր
Կատեգորիա:Բնօրինակում անաղբյուր հոդվածներ
Քո աչքերի դեմ իմ աչքերը՝ կույր

**«Քո աչքերի դեմ իմ աչքերը՝ կույր»**, հայ բանաստեղծ Վահան Տերյանի բանաստեղծություններից։

## Պատմություն
«*Քո աչքերի դեմ իմ աչքերը՝ կույր*» բանաստեղծությունը հեղինակը գրել է 1904-1905 թվականներին։ Առաջին անգամ տպագրվել է 1908 թվականին «Երկրի ձայնը» շաբաթաթերթի հունիսի 22-ի համարում (№ 22, էջ 7)՝ «*Եվ սիրում եմ քեզ, և քեզ չգիտեմ*» վերնագրով։

«Մթնշաղի անուրջներ» շարքի մաս է կազմում, որտեղ տպագրվել է առանց վերնագրի։ 

## Տարբերություններ
#### «Երկրի ձայնում» և «Մթնշաղի անուրջներում»

## Ծանոթագրություններ

Կատեգորիա:1904 գրականությունում
Կատեգորիա:1905 գրականությունում
Կատեգորիա:Վահան Տերյանի բանաստեղծություններ
Ջոն Բուշել

**Ջոն Բուշել**  (, ), առաջին տպագրիչն այն տարածքում, որն այժմ Կանադան է։

## Կենսագրություն
Բուշելը ծնվել է Բոստոնում, Մասաչուսեթս նահանգում, և այնտեղ աշակերտել է որպես տպագրիչ։ Հետագայում նա աշխատել է մի շարք տարբեր տպագրիչների մոտ և ունեցել է իր սեփական տպագրական բիզնեսը մինչև 1751 թվականը, երբ մեկնել է Հալիֆաքս, Նոր Շոտլանդիա։

Բուշելի գործընկեր Բարթոլոմյու Գրինը, հետևելով առևտրի ոլորտում դարավոր ընտանեկան ավանդույթին, 1751 թվականի հոկտեմբերին Բոստոնից մեկնել էր Հալիֆաքս և իր հետ բերել տպագրական խանութ հիմնելու համար անհրաժեշտ բոլոր սարքավորումները։ Նա մահացավ ժամանելուց կարճ ժամանակ անց, և Բուշելը մեկնեց Հալիֆաքս՝ բիզնեսը շարունակելու համար։

Բուշելի առաջին հրատարակությունը լույս է տեսել Գրաֆտոն փողոցի նրա խանութից 1752 թվականի մարտի 23-ին։ «Հալիֆաքս Գազետը» հրատարակվում էր որպես բաժանորդագրությամբ թերթ և տպագրվում էր մեկ լայն կողքի թերթ՝ երկու կողմերից։ Սա, հավանաբար, Կանադայում տպագրված առաջին աշխատանքն էր։ Նա շարունակեց տպագրել «Գազետը» և դարձավ թագավորի տպագրիչը մինչև իր մահը, երբ «Գազետը» և թագավորի տպագրչի դերը ստանձնեց Էնթոնի Հենրին։ Թերթի բովանդակությունը տատանվում էր էլեգիաներից մինչև օրվա նշանավոր հրատարակություններից հատվածներ, Հալիֆաքսի շրջակայքում առաջիկա դրամատիկական ներկայացումների մասին ծանուցումներ և գրավաճառների կողմից նոր ժամանած գրքերի մասին գովազդներ։

Բուշելի թերթը նաև գովազդում էր իր տպագրական մեքենայի հասանելիությունը տարբեր տպագրական աշխատանքների համար։ Սակայն սա բավարար չէր նրան անվճարունակությունից խուսափելու համար, և նա Հալիֆաքսում անցկացրած կյանքի մեծ մասի ընթացքում պարտքերի մեջ էր։

Բուշելը մահացավ 1761 թվականի փետրվարին՝ թողնելով մեկ որդի և մեկ դուստր։ Որդին ուղարկվեց Պորտսմութ, Նյու Հեմփշիրի նահանգ, ամերիկյան գաղութներում, և աշակերտություն սկսեց Դանիել Ֆաուլի մոտ, ով հմուտ տպագրիչ էր, ով տիրապետում և հրատարակում էր «Նյու Հեմփշիր Գազետ» թերթը։

## Ծանոթագրություններ


## Արտաքին հղումներ
* 
* 
*
Էռնեստո Տեոդորո Մոնետա

աջից|մինի|225x225փքս|Մոնետայի հուշարձանը Միլանի Պորտա Վենեցիա այգիներում։ Փորագրության վրա գրված է. «Էռնեստո Տեոդորո Մոնետա, գարիբալդին, մտածող, լրագրող, ազատ մարդկանց շրջանում խաղաղության առաքյալ»"
**Էռնեստո Տեոդորո Մոնետա** (, ), իտալացի լրագրող, ազգայնական, հեղափոխական զինվորական, իսկ ավելի ուշ՝ խաղաղասեր և խաղաղության Նոբելյան մրցանակի դափնեկիր։ Նա ընդունել է «In varietate unitas!» կարգախոսը, որը հետագայում ոգեշնչել է Եվրոպական Միության կարգախոսը։

## Կենսագրություն
15 տարեկանում Մոնետան մասնակցել է Միլանի հինգ օրերին (1848 թվականի ապստամբություն ավստրիական տիրապետության դեմ): Ավելի ուշ նա սովորել է Իվրեայի ռազմական ակադեմիայում: 1859 թվականին նա միացել է Գարիբալդիի «Հազարավորների արշավանքին», ինչպես նաև կռվել է իտալական բանակի շարքերում ավստրիացիների դեմ 1866 թվականին:

Հետագայում նա դարձավ միջազգային խաղաղության ակտիվիստ։

1867-1896 թվականներին եղել է Միլանի դեմոկրատական  Secolo թերթի խմբագիր, որը հրատարակել է Էդոարդո Սոնցոնյոն։

1890 թվականին նա հիմնադրեց Լոմբարդական խաղաղության և արբիտրաժի ասոցիացիան (Unione Lombarda per la Pace e l'Arbitrato), որը կոչ էր անում զինաթափման և նախատեսում էր Ազգերի լիգայի և Արբիտրաժի մշտական դատարանի ստեղծում: Նա (Լուի Ռենոյի հետ միասին) 1907 թվականին արժանացավ Նոբելյան խաղաղության մրցանակի:

## Ծանոթագրություններ
* including the Nobel Lecture, August 25, 1909 *Peace and Law in the Italian Tradition*
* Ernesto Teodoro Moneta Monograph at nobel-winners.com
* Nobel Lectures, Peace 1901-1925, Elsevier Publishing Company, Amsterdam.

## Արտաքին հղումներ
* Società per la pace e la giustizia internazionale. Founded by Ernesto Teodoro Moneta

Կատեգորիա:Իտալացի լրագրողներ
Ալոիս Բլումաուեր

**Ալոիս Բլումաուեր** (գերմաներեն՝ Aloys Blumauer, հանդիպում են նաև *Johannes Aloysius Blumauer*, *Alois Blumauer* անվանաձևերը.), 18-րդ դարավերջի ավստրիացի բանաստեղծ:

Նրա ստեղծագործությունները, որոնք հիմնականում հոգևորականության և ճիզվիտների մասին կոպիտ երգիծանքներ են, լայն ժողովրդականություն էին վայելում (ի դեպ՝ ինքն անձամբ ճիզվիտական միաբանությանն անդամագրվել էր 1773 թվականին՝ Հռոմի պապի կողմից դրա արգելումից մեկ տարի  առաջ)։ Սակայն նրան հիշում են հիմնականում իր «Abenteuer des frommen Helden Æneas» երկով («Բարեպաշտ հերոս Էնեասի արկածները», 1784–88, հրատարակվել է Է. Գրիզբախի նախաբանով և մեկնաբանությամբ, 1872 թվականին), որը Վերգիլիոսի «Էնեական»-ի կոպիտ ծաղրերգությունն է։ Բլումաուերի երկերի լիակատար ժողովածուն (Sämmtliche Werke) հրատարակվել է նրա մահից հետո՝ չորս հատորով (1801–03 թթ., վերահրատարակվել է 1884 թվականին)։ 

Բլումաուերը ծանոթ էր Վոլֆգանգ Ամադեուս Մոցարտին, ում հետ համագործակցել է 1786 թվականին "Lied der Freiheit" (KV. 506) երգն ստեղծելիս։

## Հիշատակ
1863 թվականի դեկտեմբերի 21-ին Ալոիս Բլումաուերի ծննդավայր Շտայր քաղաքում նրան նվիրված հուշատախտակ է տեղադրվել։ 1874 թվականին նրա պատվին է կոչվել Վիեննա-Լեոպոլդշտադտի (2-րդ շրջան) Բլումաուերգասե նրբանցքը, իսկ 1880 թվականին՝ Շտայրի Բլումաուերգասեն։

## Երկեր

* *Freimaurergedichte*. Wien 1786
* *Aloys Blumauers gesammelte Werke.* 3 Bände, Scheible, Stuttgart, 1839
* *Virgils Aeneis, travestiert*, Edition Praesens, Wien 2005, ISBN 3-7069-0347-4

## Ծանոթագրություններ

## Գրականություն
*  This work in turn cites:
** Hofmann-Willenhof, *Aloys Blumauer* (Vienna, 1885)
## Արտաքին հղումներ
* 
* 

Կատեգորիա:18-րդ դարի գրողներ
Կատեգորիա:Ավստրիացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Գերմանալեզու բանաստեղծներ
Կատեգորիա:Բնօրինակում անաղբյուր հոդվածներ
Դու դեռ չես մեռել իմ հիվանդ սրտում

**«Դու դեռ չես մեռել իմ հիվանդ սրտում»**, հայ բանաստեղծ Վահան Տերյանի բանաստեղծություններից։

## Պատմություն
«*Դու դեռ չես մեռել իմ հիվանդ սրտում*» բանաստեղծությունը հեղինակը գրել է 1908 թվականներին։ Առաջին անգամ տպագրվել է 1908 թվականին «Երկրի ձայնը» շաբաթաթերթի հունիսի 15-ի համարում (№ 21, էջ 7)՝ «*Սոնետ*» վերնագրով։ Բանաստեղծությունների 1-ին հատորըկազմելու ժամանակ Տերյանը, տեսնելով, որ դա սոնետ չէ, հանել է 10 և 12-րդ տողերը՝
  

Հետո տպագրել է որպես երեք տնից կազմված բանաստեղծություն՝ առանց վերնագրի։ 

«Մթնշաղի անուրջներ» շարքի մաս է կազմում, որտեղ նույնպես տպագրվել է «*Սոնետ*» վերնագրով։

## Տարբերություններ
#### «Երկրի ձայնում» և «Մթնշաղի անուրջներում»

## Ծանոթագրություններ

Կատեգորիա:1908 գրականությունում
Կատեգորիա:Վահան Տերյանի բանաստեղծություններ
Հաֆիզ Օսման

**Հաֆիզ Օսման** (, *,* ), գեղագրության օսման վարպետ։

## Կենսագրություն
Հաֆիզ Օսմանը  իսլամական գեղագրության վարպետ է և դերվիշ։ Ծնվել է Ստամբուլում։ Եղել է սուլթան Ահմեդ II-ի, Մուստաֆա II-ի և Ահմեդ III-ի ուսուցիչը և մեծ հարգանք է վայելել Մուստաֆա II սուլթանի մոտ, որն էլ համաձայն լեգենդի՝ հաճախ էր հետևում ուսուցչի աշխատանքին և մինչ ուսուցիչը աշխատում էր, պահում էր նրա թանաքամանը։

Հաֆիզ Օսմանին են վերագրում հիլյաների ստեղծումը։ Հիլյան գեղագրական վահանակ է, որը պարունակում է հադիս, որտեղ պատմվում է Մուհամմադ մարգարեի մասին։ Հաֆիզ Օսմանը այնպիսի տեքստեր է ներկառուցել, որոնք որպես պաշտոնական դիզայն որոշ ժամանակաշրջան եղել են պահանջված և շուտով դարձել  է այդ արվեստի համար ստանդարտ ձև։ Հիլյաները օգտագործվել են պատերը կամ մակերեսները զարդարելու համար, կատարել են այնպիսի ֆունկցիաներ, ինչպես կերպարային նկարները այլ կրոնների ավանդույթներում։ Մինչ դրանք պարունակում էին Մուհամմադ մարգարեի արտաքին տեսքի կոնկրետ և գրավիչ նկարագրություն, դրանք հետևում էին փոխաբերական պատկերի դեմ արգելքներին՝ թողնելով նրա արտաքին տեսքը դիտողի երևակայության մեջ։

Նրան են վերագրում նաև Համդուլալլահի ավանդույթների ակտիվացումները, մասնավորապես ձեռագիր տառատեսակների մի ամբողջ շարքի վերաներդրմամբ, որոնք արդեն դուրս են եկել կիրառությունից։ Նրա  պահպանված աշխատանքների մեջ է նաև Ղուրանի պատճենը, որը պահվում են Թոփքափը թանգարանի գրադարանում՝ Ստամբուլում և Նասսեր Դ Հալիլի կոլեկցիաներում։ Ղուրանի ձեռագրերը, որոնք գրվել են Օսմանի ձեռքով, եղել են տվյալ  ժամանակաշրջանում ամենապանջվածը։

### Աշխատանքներ

Պատկեր:Hilye-i_serif_1.jpg
Պատկեր:Hilye-i_serif_3.png
Պատկեր:Hilye-i_serif_5.jpg


## Ծանոթագրություններ


Կատեգորիա:Անձինք:Ստամբուլ
Կատեգորիա:Օսմանյան կայսրության նկարիչներ
Մարսելեն Դեբուտեն

[thumb|[Էդուարդ Մանե. *Նկարիչ Մարսելեն Դեբուտենի դիմանկարը*, 1875 թվական]]
[thumb|[Էդգար Դեգա. Աբսենթ, 1876 թվական]]
**Մարսելեն Ժիլբեր Դեբուտեն** (;)  ֆրանսիացի նկարիչ և գրաֆիկ։

## Կյանքն ու ստեղծագործությունը
Մարսելեն Դեբուտենը Բարտելեմի Դեբուտենի՝ Լյուդովիկոս 18-ի գվարդիական կորպուսի սպայի և բարոնես Անն-Սոֆի-Դալի Ֆրաժ դը Ռոշֆորի որդին էր։ Այս հանգամանքով պայմանավորված՝ նկարիչը երբեմն ստորագրում էր որպես «բարոն դը Ռոշֆոր»։ Նա գեղարվեստական կրթություն ստացել է Փարիզի Սուրբ Ստանիսլավ քոլեջում։ Այնուհետև հիմնականում զբաղվել է գրաֆիկայով՝ նկարազարդելով գրական և թատերական ստեղծագործություններ։ 1845 թվականին Դեբուտենը ընդունվել է Փարիզի Գեղեցիկ արվեստների դպրոցին կից Լուի-Ժյուլ Այսոյի քանդակագործական ատելյեն, որտեղ շարունակել է նկարչության ուսուցումը։ Կրթությունն ավարտելուց հետո նա ճանապարհորդել է Մեծ Բրիտանիայում, Բելգիայում, Նիդերլանդներում և Իտալիայում։ 1857 թվականին բնակություն է հաստատել Ֆլորենցիայի մոտ գտնվող *Օմբրելլինո* կալվածքում։

1873 թվականին Մարսելեն Դեբուտենը սնանկացավ՝ անհաջող և պատահական ֆինանսական գործարքների արդյունքում։ Նա հաճախ էր այցելում բոհեմական ռեստորաններ և սրճարաններ (օրինակ՝ Ժերբուա սրճարանն ու Նուվել Աթենեն), որտեղ կրկին հանդիպում է իր հին ընկեր Էդգար Դեգային և ծանոթանում Էդուարդ Մանեի հետ։ Մանեի միջոցով Դեբուտենն ընկերական հարաբերություններ հաստատեց նաև Էմիլ Զոլայի հետ։ Նկարիչը փող էր վաստակում՝ սրճարանների և պանդոկների այցելուների դիմապատկերներ ստեղծելով «չոր ասեղի» տեխնիկայով և իր նկարները ցուցադրելով սալոններում։ Իմպրեսիոնիստների երկրորդ ցուցահանդեսում Դեբուտենը ներկայացրել է վեց կտավ, այդ թվում՝ «Փողոցային երգիչը» և «Թավջութակահարը»։ Նա նաև նկարել է իր բազմաթիվ ընկերների դիմանկարները, այդ թվում՝ Դեգայի, Օգյուստ Ռենուարի, Բերտ Մորիզոյի, Էրիկ Սատիի, Էդմոն դը Գոնկուրի, Պիեռ Պյուվի դը Շավանի, Ժոզեֆեն Պելադանի, Նինա դը Վիլարի և այլ ֆրանսիացի մշակույթի նշանավոր ներկայացուցիչների։ 1880–1888 թվականներին ապրել է Նիսում։ Հարավում գտնվելու ժամանակ ստեղծել է գրաֆիկական հինգ աշխատանքներից բաղկացած մի շարք՝ Ֆրագոնարի կտավների մոտիվներով, որոնք պահվում էին Գրասսեյի մոտ գտնվող մի վիլլայում (*«Զարմանք», «Հանդիպում», «Գաղտնիք», «Սիրահարների պսակը», «Լքվածը*»)։

Փարիզ վերադառնալուց հետո նա ակտիվ մասնակցել է Գեղարվեստի ազգային ընկերության կազմակերպմանը։

## Պատկերասրահ

Պատկեր:Marcellin Gilbert Desboutin - Autoportrait.jpg | Ինքնադիմանկար
Պատկեր:Marcellin Desboutin - Portrait du Sâr Mérodack Joséphin Péladan.jpg | Ժոզեֆեն Պելադանի դիմանկարը
Պատկեր:Gilbert Desbourin 001.JPG | Շվեյցարացի պարկապզուկահար
Պատկեր:Puvis de Chavannes by Marcellin Desboutin.jpg | Պիեռ Պյուվի դը Շավանի դիմանկարը
Պատկեր:Marcellin Desboutin - Portrait Edgar Degas.jpg | Էդգար Դեգայի դիմանկարը
Պատկեր:Marcellin Desboutin - Portrait Erik Satie.jpg | Կոմպոզիտոր Էրիկ Սատիի դիմանկարը


## Ծանոթագրություններ

## Արտաքին հղումներ
* Marcellin Desboutin au Musée d’Orsay 
* Marcellin Desboutin sur Artcyclopedia
* Bibliothèque numérique de l’INHA — Estampes de Marcellin Desboutin
* ''Degas: The Artist’s Mind''
 
Կատեգորիա:Ֆրանսիացի նկարիչներ
Կատեգորիա:Իմպրեսիոնիստ արվեստագետներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի դիմանկարիչներ
Ալիսենթ Հայթաուեր

**Ալիսենթ Հայթաուեր**, ամերիկացի գրող Ջորջ Ռ. Ռ. Մարտինի կողմից «Սառույցի և կրակի երգ» երկի կերպար: Վեստերոսի թագավոր Վիզերիս I-ի կինը, Էյգոն II թագավորի մայրը, «Վիշապների պար»-ում Կանաչների կուսակցության առաջնորդը: Մարտինի մի քանի գրքերի և «Վիշապի տունը» շարքի գլխավոր հերոսուհին:

## Կենսագրություն
Ջորջ Ռ. Ռ. Մարտինի խոսքերով՝ Ալիսենթը պատկանել է արիստոկրատ Հայթաուերների ընտանիքին և եղել է Օտտո Հայթաուերի՝ Թագավորի աջ ձեռքի դուստրը։ Նա դարձել է Վեստերոսի թագավոր Վիզերիս I-ի երկրորդ կինը, որից ունեցել է չորս երեխա՝ Էյգոն, Էյմոնդ, Դեյրոն և Հելեյնա։ Վիզերիսն իր առաջին կնոջից՝ Էմմա Արրենից ծնված դստերը՝ Ռեյնիրային, ճանաչել է իր թագաժառանգ, սակայն դա հակասում էր թագավորության օրենքին, որը ենթադրում էր գահի ժառանգությունը միայն արական գծով։ Արքունիքում ձևավորված Կանաչների կուսակցությունը պաշտպանում էր Էյգոնի իրավունքները գահի նկատմամբ։ Թագուհի Ալիսենթը դարձել է կուսակցության ոչ պաշտոնական առաջնորդը։

Վիզերիսի մահից հետո թագուհին իր որդուն՝ Էգոնին, բազմեցրեց Երկաթե գահին, ինչը հանգեցրեց թագավորությունում քաղաքացիական պատերազմի, որը հայտնի է որպես «Վիշապների պար»։ Հակամարտության ընթացքում Ռեյնիրան ժամանակավորապես գրավեց մայրաքաղաքը և մահվան դատապարտեց Ալիսենթի հորը, մինչդեռ թագուհին որոշ ժամանակ տնային կալանքի տակ էր։ Ավելի ուշ Էյգոնը վերադարձրեց Թագավորական նավահանգիստը, սակայն մահացավ թունավորումից, և գահը զբաղեցրեց Ռեյնիրայի որդին՝ Էյգոն III-ը։ Ալիսենթը, կրկին տնային կալանքի տակ, աստիճանաբար խելագարվեց և մահացավ համաճարակի ժամանակ։

## Մշակույթ
Ալիսենթ Հայթաուերը դարձել է Ջորջ Ռ. Ռ. Մարտինի «Արքայադուստրը և թագուհին» նովելի, «Սառույցի և կրակի երգը» և «Կրակի և արյան աշխարհը» քրոնիկագրությունների հերոս։ Ալիսենթին «Վիշապի տունը» հեռուստասերիալում մարմնավորում են Էմիլի Քերին և Օլիվիա Կուկը։

## Ծանոթագրություններ

Կատեգորիա:«Սառույցի և կրակի երգը» գրքի կերպարներ
Կատեգորիա:Ամերիկացի դերասաններ
Կատեգորիա:Գրքաշարեր
Կատեգորիա:Կերպարներ այբբենական կարգով
Կատեգորիա:Սառույցի և կրակի երգը